**Boldog Község Önkormányzata Képviselő-testületének**

**9/2015. (XI. 27.) önkormányzati rendelete**

**a talajterhelési díjról**

Boldog Község Önkormányzata képviselő-testülete az Alaptörvény 32. cikk (1) bekezdés a) pontjában biztosított jogalkotói hatáskörében eljárva, a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 11. pontjában meghatározott feladatkörében,a környezetterhelési díjról szóló 2003. évi LXXXIX. törvény 26. § (4) bekezdésében kapott

felhatalmazás alapján a következőket rendeli el:

**1. §**A talajterhelési díjat a kibocsátónak kell megállapítania, bevallania az 1. melléklet szerinti nyomtatványon és megfizetnie a tárgyévet követő év március 31. napjáig Boldog Község Önkormányzat Hatvan és Vidéke Takarékszövetkezet Boldogi Kirendeltségénél vezetett 62100133-11030922 talajterhelési díj beszedési számlájára.

**2. §**(1) Mentesül a talajterhelési díjfizetési kötelezettség alól az a magánszemély kibocsátó:

a) akinek ingatlanán csak udvari vízvételi lehetőség áll rendelkezésre,

b) a 75. életévét betöltött, egyedül élő kibocsátó,

c) ahol a lakásban lakóhellyel rendelkezőket figyelembe véve az egy főre jutó jövedelem nem haladja meg a mindenkori öregségi nyugdíjminimum 150 %-át, egyedül élő esetében az öregségi nyugdíjminimum 200 %-át.

(2) Az (1) bekezdés a) pontja szerinti mentesség érvényesítéséhez a talajterhelési díj bevallás akkor csatolni kell a rendelet 2. melléklet, b) pontja szerinti mentesség esetén a 3. melléklet, a c) pontszerinti mentesség esetén a 4. melléklet szerinti dokumentumot.

**3. §**(1) A közszolgáltató a talajterhelési díj megállapításához és ellenőrzéséhez szükséges adatokat, tárgyévet követőév február 28. napjáig az önkormányzat rendelkezésére bocsátja.

4. §.(1) E rendelet 2016. január 01-jén lép hatályba.

 (2) 2015. december 31-én hatályát veszti a 22/2004.(XII.20.) rendelettel módosított 13/2004. (VI.25.) rendelet.

 Laczkó Roland Katonáné Fülöp Gabriella

 polgármester jegyző

A rendelet kihirdetve:

Boldog, 2015. november 27 Katonáné Fülöp Gabriella

 jegyző